stanford-oval/wikipedia huggingface dataset:
Yhdeksännen sukupolven pelikonsolit
Muut

Valve Corporation paljasti heinäkuussa 2021 Steam Deckin, joka on kädessä pidettävä pelikonsolin ja henkilökohtaisen tietokoneen yhdistelmä.
Deckissä käytetään vastaavaa tekniikkaa kuin Sonyn ja Microsoftin konsoleissa, mutta se toimii kädessäpidettävänä josta johtuen siinä on myös eroja. Steam Deckissä on kuitenkin eroja akun riittävyyden vuoksi kuten käytettävä muistityyppi, vähemmän suoritinytimiä ja vähemmän grafiikkaprosessorin yksiköitä. Tämän myötä myös virrankulutus on merkittävästi pienempi. Deck on myös avoin alusta, jota voi muokata enemmän. Steam Deck julkaistiin 25. helmikuuta 2022.
Lisäksi markkinoille ovat tulleet suoratoistoa käyttävät pilvipelipalvelut Google Stadia ja Amazon Luna.
Yö Lissabonissa

| Yö Lissabonissa> The Conspirators |
| --- | --- |

Ohjaaja:  Jean Negulesco
Käsikirjoittaja:   Leo Rosten  Vladimir Pozner 
Perustuu:  Frederic Prokoschin romaaniin The Conspirators
Tuottaja:  Jack Chertok
Säveltäjä:  Max Steiner
Kuvaaja:  Arthur Edeson
Leikkaaja:  Rudi Fehr
Tuotantosuunnittelija:  Anton Grot
Pukusuunnittelija:  Leah Rhodes
Pääosat:   Paul Henreid  Hedy Lamarr  Sydney Greenstreet  Peter Lorre 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros.
Ensi-ilta:  1944
Kesto:  101 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Yö Lissabonissa (The Conspirators) on 
Jean Negulescon ohjaama yhdysvaltalainen jännityselokuva vuodelta 1944. Sen pääosia näyttelevät Paul Henreid ja Hedy Lamarr.
Juoni

Vincent Van Der Lyn, hollantilainen vastarintaliikkeen mies toisessa maailmansodassa, on joutunut natseja pakoon puolueettomaan Lissaboniin. Siellä pienen maanalaisen vastarintaryhmän johtaja Ricardo Quintanilla pyytää häntä liittymään ryhmään ja selvittämään, kuka sen jäsenistä on epäilty petturi.
Näyttelijät

| 0 | 1 | 2 |
| --- | --- | --- |
|  Hedy Lamarr  | … |  Irene Von Mohr   |
|  Paul Henreid  | … |  Vincent Van Der Lyn   |
|  Sydney Greenstreet  | … |  Ricardo Quintanilla   |
|  Peter Lorre  | … |  Jan Bernazsky   |
|  Victor Francen  | … |  Hugo Von Mohr   |
|  Joseph Calleia  | … |  poliisikapteeni Pereira   |
|  Carol Thurston  | … |  Rosa, Miguelin tytär   |
|  Vladimir Sokoloff  | … |  Miguel, kalastaja   |
|  Eduardo Ciannelli  | … |  poliisieversti Almeida   |
|  Steven Geray  | … |  tohtori Schmitt   |
|  Kurt Katch  | … |  Otto Lutzke  |
Aiheesta muualla

The Conspirators. Turner Classic Movies – TCM. Arkistoitu 24.11.2020. Viitattu 16.6.2022. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Conspirators
Käännös suomeksi
Chris Waddle

Chris Waddle (2012)
Christopher "Chris" Roland Waddle (s. 14. joulukuuta, 1960 Gatesheadissa) on englantilainen jalkapalloilija. Hän pelasi Englannin maajoukkueessa 62 ottelua ja teki niissä kuusi maalia vuosina 1985–1991.
Waddle aloitti uransa keskikenttäpelaajana amatööriseurassa Tow Law Townissa, mistä hän kävi koeajalla Sunderlandissa, Coventry Cityssä ja Newcastle Unitedissa. Vuonna 1980, työskennellessään makkaratehtaalla, hän siirtyi tuhannella punnalla Newcastleen. Joukkueessa hän teki 169 ottelussa 46 maalia ja pääsi myös Englannin alle 21-vuotiaiden maajoukkueeseen. Hän muodosti Newcastlessa vuonna 1984 koko Englannin tehokkaimman hyökkäystrion yhdessä Kevin Keeganin ja Peter Beardsleyn kanssa.
Heinäkuussa 1985 Waddle siirtyi alle 700 000 punnalla Tottenhamiin, missä hän pelasi kaikkiaan 173 ottelua ja teki 42 maalia. Hän myös vakiinnutti paikkansa Englannin A-maajoukkueessa ja pelasi joukkueessa puolivälieriin päättyneessä vuoden 1986 MM-turnauksessa Meksikossa, jälleen yhdessä Beardsleyn kanssa. Vuonna 1987 Waddle kuului Tottenhamin avainpelaajiin, kun joukkue selviytyi FA Cupin loppuotteluun, missä hävisi Coventrylle, sijoittui liigassa kolmanneksi ja selviytyi liigacupin välieriin. Hän pärjäsi myös musiikkirintamalla, kun hänen yhdessä Glenn Hoddlen kanssa tekemänsä single Diamond Lights nousi 20 myydyimmän singlen listalle. Vuonna 1988 hän pelasi Englannin maajoukkueessa, joka hävisi kaikki alkulohko-ottelunsa Saksan liittotasavallan EM-kisoissa.
Vuonna 1989 Waddle siirtyi tuon aikaisella ennätyssummalla, 4,5 miljoonalla punnalla, ranskalaisseura Marseilleen. Hän voitti joukkueessa Ranskan mestaruuden kolmesti (1990, 1991 ja 1992) ja lukeutui joukkueen avainpelaajiin. 1990 Italian MM-kisoissa välieräottelussa Saksaa vastaan Waddle epäonnistui rangaistuspotkukilpailussa omassa yrityksessään. 1991 hän oli ehdolla Euroopan parhaaksi pelaajaksi, mutta palkinto meni lopulta Jean Pierre Papinille.  Heinäkuussa 1992 Waddle siirtyi 1,25 miljoonalla punnalla Sheffield Wednesdayhin, joka vuonna 1993 pääsi molempien Englannin cup-kilpailujen loppuotteluun, joista myös hävisi molemmat. Samana vuonna liigan pelaajayhdistys valitsi hänet parhaaksi pelaajaksi. Wednesdaysta Waddle lähti vuonna 1996, minkä jälkeen pelasi vielä yli 100 ottelua skotlantilaisessa Falkirkissa , Bradford Cityssä ja Sunderlandissa. Vuonna 1997 hän toimi Burnleyn pelaaja-valmentajana, mutta lähti seurasta heti seuraavana vuonna.
Uransa jälkeen Waddle on toiminut tiedotusvälineissä asiantuntijakommentaattorina. Hänen kasvonsa näytetään ja nimensä mainitaan usein Ruuvit löysällä -sketsisarjassa Chanel 9 -sketsissä.
Aiheesta muualla

Maaottelutilastot
Englannin joukkue – Jalkapallon MM-kilpailut 1986
1 Shilton |
2 Stevens |
3 Sansom |
4 Hoddle |
5 Martin |
6 Butcher |
7 Robson |
8 Wilkins |
9 Hateley |
10 Lineker |
11 Waddle |
12 Anderson |
13 Woods |
14 Fenwick |
15 Stevens |
16 Reid |
17 Steven |
18 Hodge |
19 Barnes |
20 Beardsley |
21 Dixon |
22 Bailey |
Valmentaja Bobby Robson
Englannin joukkue – Jalkapallon EM-kilpailut 1988
1 Shilton |
2 Stevens |
3 Sansom |
4 Webb |
5 Watson |
6 Adams |
7 Robson |
8 Steven |
9 Beardsley |
10 Lineker |
11 Barnes |
12 Waddle |
13 Woods |
14 Anderson |
15 McMahon |
16 Reid |
17 Hoddle |
18 Hateley |
19 Wright |
20 Dorigo |
Valmentaja Robson
Englannin joukkue – Jalkapallon MM-kilpailut 1990
1 Shilton |
2 Stevens |
3 Pearce |
4 Webb |
5 Walker |
6 Butcher |
7 Bryan Robson |
8 Waddle |
9 Beardsley |
10 Lineker |
11 Barnes |
12 Parker |
13 Woods |
14 Wright |
15 Dorigo |
16 McMahon |
17 Platt |
18 Hodge |
19 Gascoigne |
20 Steven |
21 Bull |
22 Beasant |
Valmentaja Bobby Robson
Yö meren rannalla

| Yö meren rannalla |
| --- | --- |
 Elokuvan juliste.
Ohjaaja:  Erkko Kivikoski
Käsikirjoittaja:  Eila Pennanen Erkko Kivikoski Pirjo Hokkanen
Perustuu:  Juha Nummisen haastatteluteokseen Minä keski-ikäinen mies (1979)
Tuottaja:  Anssi Mänttäri
Säveltäjä:  Lasse Mårtenson
Kuvaaja:  Pertti Mutanen
Leikkaaja:  Pirjo Hokkanen
Lavastaja:  Pentti Valkeasuo
Pääosat:  Pertti Palo Sirkku Grahn Pauli Virtanen Eeva Eloranta
Valmistustiedot
Valmistusmaa:  Suomi
Tuotantoyhtiö:  Filmiauer Oy
Ensi-ilta:  1981
Kesto:  84 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Yö meren rannalla on uuden aallon ohjaajan Erkko Kivikosken ohjaama suomalainen draamaelokuva vuodelta 1981.
Elokuva oli kahdeksan vuoden tauon jälkeen Kivikosken paluu ohjaajaksi, ja se jäi hänen viimeiseksi pitkäksi elokuvakseen. Hän oli suunnitellut elokuvaa pitkään, ja elokuvan teko pääsi vauhtiin, kun Juha Numminen loi siihen henkilöhahmot. Elokuvan näyttelijätyötä pidetään hyvänä ja toteutusta huolellisena, ja niiden ansiosta se on elävä tarina. Sitä kuitenkin pidetään turhan osoittelevana.
Elokuvan keskeiset neljä henkilöä, kaksi pariskuntaa, viettävät iltaa saarihuvilalla. Alun koreuden alta alkavat pikkuhiljaa kuoriutua ongelmat, ja lopulta maailman pahuus nostattaa kyyneleet silmiin. Arkkitehti Mikon (Pertti Palo) ja kotiäiti Liisan (Sirkku Grahn) avioliitossa parisuhde on palanut loppuun. Rakennusyrittäjä Hessu (Pauli Virtanen) on saanut uuden nuoren vaimon Pirjon (Eeva Eloranta), mutta ikäero aiheuttaa ongelmia.
Näyttelijät

| 0 | 1 | 2 |
| --- | --- | --- |
|  Pertti Palo  | … |  Mikko   |
|  Sirkku Grahn  | … |  Liisa   |
|  Pauli Virtanen  | … |  Heikki, "Hessu"   |
|  Eeva Eloranta  | … |  Pirjo, "Pirre"   |
|  Mauri Heikkilä  | … |  Erik Grönfors   |
|  Pirkko Uitto  | … |  Johanna   |
|  Matti Laustela  | … |  Pete   |
Burlington

Burlington voi tarkoittaa seuraavia:
Paikkoja > Englanti

Bridlington (tunnettu ennen nimellä Burlington), kaupunki Englanissa
Paikkoja > Kanada

Burlington, kaupunki Kanadassa
Burlington, kunta Kanadassa
Paikkoja > Yhdysvallat

Burlington, kunta Coloradossa
Burlington, kunta Connecticutissa
Burlington, kylä Illinois’ssa
Burlington, kunta Indianassa
Burlington, kaupunki Iowassa
Burlington, kaupunki Kansasissa
Burlington, CDP Kentuckyssä
Burlington, CDP Länsi-Virginiassa
Burlington, kunta Mainessa
Burlington, kunta Massachusettsissa
Burlington, kylä Michiganissa
Burlington, kaupunki New Jerseyssä
Burlington, kunta New Yorkissa
Burlington, CDP Ohiossa
Burlington, kunnallishallinnoton alue Ohiossa
Burlington, kunta Oklahomassa
Burlington, kunnallishallinnoton alue Oregonissa
Burlington, kunta Pennsylvaniassa
Burlington, kaupunki Pohjois-Carolinassa
Burlington, kaupunki Pohjois-Dakotassa
Burlington, CDP Texasissa
Burlington, kaupunki Vermontissa
Burlington, kaupunki Washingtonissa
Burlington, kaupunki Wisconsinissa
Burlington, kunta Wisconsinissa
Burlington, kunta Wyomingissä
Burlington Flats, CDP New Yorkissa
South Burlington, kaupunki Vermontissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Burlington”, voi hakea sivunnimihaulla, laajalla sivunnimihaulla tai tekstihaulla.
Zharnel Hughes
Henkilökohtaiset ennätykset

| Laji | Tulos | Paikka | Päivä  |
| --- | --- | --- | --- |
| 100 metrin juoksu | 9,83 | New York | 24. kesäkuuta 2023 |
| 200 metrin juoksu | 19,73 | Lontoo | 23. heinäkuuta 2023 |
Yö paholaisen linnassa

| Yö paholaisen linnassa> La plus longue nuit du diable |
| --- | --- |

Ohjaaja:  Jean Brismée
Käsikirjoittaja:  Jean Brismée,  Pierre-Claude Garnier
Tuottaja:  Pierre-Claude Garnier
Säveltäjä:  Alessandro Alessandroni
Kuvaaja:  André Goeffers
Pääosat:  Erika Blanc,  Jean Servais,   Jacques Monseau
Valmistustiedot
Valmistusmaa:  Belgia, Italia
Levittäjä:  Netflix
Ensi-ilta:  1971
Kesto:  95 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Yö paholaisen linnassa on vuonna 1971 julkaistu belgialainen kauhufantasia, jonka on ohjannut Jean Brismée.
Näyttelijät

Erika Blanc - Lisa Müller
Jean Servais - Rhonebergin paroni
Jacques Monseau - Jacques Monseu
Ivana Novak - Corinne
Shirley Corrigan - Regine
Colette Emmanuelle - Colette Emmarvelle
Lucien Raimbourg - Luciene Raimbourg
Daniel Emilfork - Saatana
Yhdeksänvuotinen sota (Irlanti)

Yhdeksänvuotinen sota (myös Tyronen kapina) on nimitys vuosina 1594–1603 Irlannissa käydylle sodalle Tyronen jaarli Hugh O’Neillin ja Tyrconnellin jaarli Hugh Roe O’Donnellin johtamien kapinallisten sekä Irlannin hallitsemiseen tähdänneen Englannin armeijan välillä. Pääosa sodasta käytiin O’Neillin hallitseman Ulsterin alueella. O’Neillin kapinalliset olivat pitkään menestyksellisiä ja hän löi useita maihinnousseita englantilaisia armeijoita sekä pakotti kahdesti englantilaiset itselleen edulliseen aselepoon. Lopulta sota kuitenkin päättyi Englannin voittoon, minkä jälkeen vanhojen päällikkösukujen valta Irlannissa alkoi murentua.
Tausta ja Irlannin kapinallisten varhaiset voitot

Ennen yhdeksänvuotista sotaa Irlannissa oli puhjennut muutaman vuosikymmenen aikana jo useita englantilaisvastaisia kapinoita, ensin Shane O’Neillin johtama kapinaliike 1560-luvulla ja sitten niin sanotut desmondilaiskapinat vuosikymmenen välein, mutta ne oli kaikki kukistettu. Kapinan puhkeamisen taustalla oli toisaalta Ulsterin mahtisukujen huoli Englannin otteen vahvistumisesta heidän kustannuksellaan, mutta myös uskonnolliset syyt. Pyrkimys karkottaa englantilaiset Irlannista liittyi mannermaalla käynnistyneeseen vastauskonpuhdistukseen, josta monet siellä opiskelleet irlantilaiset kirkonmiehet ottivat vaikutteita.
Kapinointi käynnistyi Fermanaghista, jossa paikallinen päällikkö Hugh Macguire vastusti englantilaisten yritystä asettaa kreivikuntaan englantilainen šeriffi. Macguiren kapina oli aluksi vähäinen, mutta kun Englanti lähetti joukkoja kukistamaan sitä, Donegalin mahtiherra Hugh O’Donnell (”Red Hugh”) tuli Macguiren avuksi ja löi englantilaiset kesällä 1594 lähellä Enniskilleniä. Kapinointi levisi pian koko Ulsterin alueelle. Kuultuaan Englannin varustavan suurta armeijaa koko provinssin alistamiseksi, Ulsterin mahtisuvun O’Neillien päämies Hugh O’Neill päätti asettua kapinallisten puolelle turvatakseen oman valtansa, vaikka hän oli tähän asti ollut Englannin lojaali liittolainen. Hän hyökkäili Ulsterin alueen englantilaisia uudisasukkaita vastaan ajaen heidät kaupunkeihin ja The Palen alueelle. O’Donnell puolestaan nostatti Connachtissa kapinan ja löi alueen englantilaiset joukot. Jopa The Palen alueella asukkaiden sympatiat O’Neillia kohtaan alkoivat lisääntyä ja tässä vaiheessa oli selvää, että tämä kapina muodosti englantilaisten vallalle Irlannissa suuremman uhan kuin sitä edeltäneet. Vuonna 1595 O’Neill kuitenkin yllättäen tarjoutui lopettamaan sodan, mikäli häntä ei rangaistaisi siihenastisesta toiminnastaan. Neuvottelujen aikana hän kuitenkin hankki vain lisää aseita joukoilleen ja liittoutui salaa Englannin vihollisen Espanjan kanssa. O’Neillin vaatima armahdus luvattiin elokuussa 1596, mutta syntynyt rauha oli tilapäinen, sillä Englannilla ei edelleenkään ollut voimaa kukistaa O’Neillia ja tämän liittolaisia.
Bleach (manga)

| Bleach |
| --- | --- |

ブリーチ   ('Bleach')
Genre: toiminta, yliluonnollinen 
Manga
Tekijä: Tite Kubo
Julkaisija: Shūeisha
Sarjajulkaisulehti: Weekly Shonen Jump
Ensimmäinen painatus: 20.8.2001 – 22.8.2016
Kirjojen lukumäärä: 74 (suomeksi 68) 
TV-anime
Ohjaaja: Noriyuki Abe
Studio: Studio Pierrot
Lähetyskanavat: TV Tokyo, Crunchyroll
Alkuperäinen lähetyskierros: 5.10.2004 – 27.3.2012
Jaksojen määrä: 366 
Bleach on manga- ja animesarja, jonka on luonut Tite Kubo. Animaatiosarjan ja sarjakuvan lisenssin omistaa Yhdysvalloissa VIZ Media. Sarjan animeversio on nähtävillä suomalaisille ilmaiseksi Crunchyroll-sivustolla.
Juoni

Bleach kertoo Ichigo Kurosakista, 15-vuotiaasta pojasta, joka pystyy näkemään haamuja. Naispuolinen shinigami (死神,,  Kuoleman jumala) Rukia Kuchiki törmää häneen eräänä päivänä metsästäessään hollow 'ksi kutsuttua olentoa. Rukia haavoittui taistellessaan tätä hollow'ta vastaan ja joutuu sen vuoksi luovuttamaan voimansa Ichigolle. Hänen alkuperäinen aikomuksensa oli antaa pojalle vain osa voimistaan – juuri tarpeeksi hollow'n voittamiseen – mutta jostain syystä tämä vie ne kaikki. Tämän seurauksena Rukia ei enää pysty palaamaan kotiinsa Soul Societyyn, vaan hän joutuu jäämään ihmisten maailmaan materiaaliseen korvikekehoon suljettuna, kunnes hänen voimansa ovat palautuneet. Rukian on silti edelleen hoidettava töitään shinigamina, joten hän laittaa Ichigon tuhoamaan holloweja puolestaan ja lähettämään sieluja Soul Societyyn. Sarja alkaa seurata Soul Societyn tapahtumia sitä enemmän, mitä pidemmälle se etenee.
Hahmot > Päähenkilöt

Ichigo Kurosaki
Rukia Kuchiki
Orihime Inoue
Uryū Ishida
Yasutora Sado
Sarjan pääantagonistit

Yhwach (Juha Bach)
Sōsuke Aizen
Toissijaiset antagonistit

Kugo Ginjō
Shūkurō Tsukishima
Gin Ichimaru
Kaname Tōsen
Baraggan Louisenbairn
Coyote Starrk
Tier Harribel
Ulquiorra Cifer
Nnoitra Gilga
Grimmjow Jaegerjaquez
Luppi Antenor
Zommari Rureaux
Szayel Aporro Granz
Aaroniero Arruruerie
Yammy Llargo
Hahmotyypit > Shinigamit

Shinigamit saapuvat ihmisten maailmaan Soul Societystä, kaikkien kuolleiden lopullisesta tyyssijasta, ja ovat rakentuneet kokonaan henkisestä materiasta. Tämän vuoksi harvat ihmiset kykenevät näkemään heitä heidän ollessaan työtehtävissä ihmisten maailmassa. Näihin työtehtäviin kuuluu sielujen (ns. plus-henkien) lähettäminen Soul Societyyn, minkä lisäksi shinigamit tuhoavat holloweita päästääkseen näiden sielut Soul Societyyn tai helvettiin.
Näihin tehtäviin shinigamit käyttävät zanpakutō-miekkoja ja kidō-tekniikoita (demonitaikuus). Näiden kahden voimakkuus riippuu lähinnä niiden käyttäjän reiatsun eli henkisen energian voimakkuudesta. Myös zanpakutōn koko on lähes suoraan verrannollinen shinigamin reiatsuun, mikä selittääkin Ichigon jättimäisen lihakirveskatanan sarjan alussa. Voimakkaat shinigamit tosin osaavat kontrolloida zanpakutōnsa kokoa – tämä taito tulee tarpeeseen, sillä ilman sitä kapteeniluokan shinigamit kantaisivat pilvenpiirtäjien kokoisia miekkoja.
Hahmotyypit > Visoredit

On olemassa myös shinigameja, jotka ovat saaneet hollow-voimat Aizenin "Hollowfikaatio" testeissä, vasten tahtoaan. Hollowfikaation ensimmäiset uhrit olivat Kensei Muguruma ja Mashiro. He menettivät järkensä uusille Hollow -sieluilleen ja hyökkäsivät omiensa kimppuun, levittäen hollowikaation muihin jotka ovat nyt Visoredeja. Kisuke Urahara koitti pelastaa Visoredit, jotka olivat kapteeneja sekä luutnantteja Gotei 13:ssa, oman keksintönsä, Hougyakun avulla. Ensin näytti ettei se onnistunut, ja Kisuke Urahara ja häntä auttanut Tessai joutuivat Keskus 46:den eteen epäiltynä Hollowikaatio tutkimuksista, koska Aizen oli ilmeisesti vihjannut että Uraharan ja Tessain olevan syyllisiä, päästen itse pälkähästä. Urahara ja Tessai todettiin syyllisiksi, ja heidän tuominsa julistamisen jälkeen Yoruichi Shihōin ryntää sisään Keskukseen ja vapauttaa Tessain ja Urahan, jonka jälkeen he lähtevät pakoon. Myöhemmin Uraharan tukikohdassa, johon Yoruichi heidät, sekä Visoredien ruumiit ja "gigait", toi, Urahara vannoo löytävänsä parannuksen Hollowfikaatioon, jossa hän myös onnistuu. Hollowfikaatiota tosin ei voi kokonaan peruuttaa, sillä heidän sieluihinsa liittyi hollow, joka heidän pitää alistaa sisäisessä kamppailussaan hollowia vastaan. Kaikki hollowrikaation uhrit onnistuivat onnekseen tässä, ja he voivat vetää hollow -naamionsa päähänsä, jolloin se lisää heidän kykyjään huomattavasti. Hollowikaation uhreja kutsutaan visoredeiksi, shinigami-hollow-hybrideiksi. He eivät ole tekemisissä shinigamien tai hollowien kanssa, mutta hautovat kostoa Aizenille kohtalostaan.
Visoredeihin kuuluvat:
Shinji Hirako (Visoredien epävirallinen johtaja.)
Hiyori Sarugaki
Rojuro Otoribashi (Rose)
Kensei Muguruma
Hachigen Ushoda (Hachi)
Mashiro Kuna
Lisa Yadōmaru
Love Aigawa
- Myös Kurosaki Ichigo kuuluu epävirallisesti Vaizardeihin, koska hänellä on myös hollow sielunsa sisällä, vaikka se onkin eri lailla saatu kuin muilla Vaizardeilla. Ilman Vaizardien apua se olisi ennemmin tai myöhemmin ottanut Ichigon kokonaan valtaansa, mutta onnekseen Ichigo löysi Vaizardit, jotka loppujen lopuksi auttoivat Ichigon alistamaan hollowinsa alaisuuteensa, jolloin myös Ichigo pystyy vetämään hollow -naamion kasvoillensa lisätäkseen hyökkäystensä tehoa.
Hahmotyypit > Quincyt

Quincyjä voidaan pitää monella tapaa shinigamien arkkivihollisina. Periaatteessa he toimivat saman päämäärän puolesta, sillä molemmat taistelevat holloweja vastaan parhaan taitonsa mukaan. Quincyt eivät kuitenkaan ole kotoisin tuonpuoleisesta, vaan he ovat aivan tavallisia ihmisiä, joilla vain sattuu olemaan suuri määrä henkistä energiaa ja kyky muokata henkistä materiaa. He käyttävät tätä taitoaan luodakseen reiatsunuolia, joilla on kyky tuhota hollow't lopullisesti. Tämä kyky on kuitenkin kaksiteräinen miekka, sillä se horjuttaa maailman tasapainoa. Shinigamit eivät nimittäin tuhoa holloweja lyödessään niitä zanpakutōillaan, vaan lähettävät viattomat henget Soul Societyyn ja syntiset helvettiin. Vastaavasti ne sielut, joiden elämä päättyy Soul Societyssä, syntyvät uudelleen maan päälle. Tämän vuoksi maailmassa on aina sama määrä henkistä materiaa, mikä ylläpitää tasapainoa. Quincyjen kyky poistaa tätä materiaa sen luonnollisesta kiertokulusta. Heitä onkin verrattu reiäksi tiimalasin pohjassa.
Shinigamit, sielujen tasapainon vartijat, eivät uskoneet voivansa jättää quincyjä eloon, sillä heidän kyvyllään olisi saattanut olla kohtalokkaat seuraukset. Tämä johti shinigamien ja quincyjen väliseen veriseen sotaan 200 vuotta ennen sarjan tapahtumia, minkä seurauksena jälkimmäiset hävitettiin lähes kokonaan. Heitä kuitenkin säästyi muutamia, ja yksi heidän seuraajistaan on Uryū Ishida, "Viimeinen quincy".
Hahmotyypit > Hollow't

Hollow't ovat vihamielisiä sieluja, jotka elävät Hueco Mundossa, ihmisten maailman ja Soul Societyn väliin jäävässä epämaailmassa, josta ne aika ajoin tunkeutuvat ihmisten pariin syödäkseen heidän sielujaan. Tämän vuoksi myös shinigamit matkaavat maan päälle tuhotakseen hollow't ja lähettääkseen niiden sielut Soul Societyyn. Myös hollow't ovat alun perin olleet kuolleita ihmishenkiä, jotka kuitenkin muuttuivat holloweiksi joko oltuaan liian pitkään kuolleina ihmisten maailmassa tai useimmiten jouduttuaan toisten Hollowien hyökkäyksen kohteeksi. Shinigamit koettavat estää tätä lähettämällä sieluja matkaan ennen muodonmuutosta ja tuhoamalla kaikki kohtaamansa hollow't. Hollow't jotka ovat riistäneet ihmishenkiä ollessaan vielä ihmisiä päätyvät helvettiin, tullessaan shinigamin kukistamaksi.
Keskeisiä hollow'eja:
Grand Fisher: Hollow, joka on syyllinen Ichigon äidin kuolemaan. Sillä on neljä eri muotoa.
Pesche Guatiche: Karvainen humanoidi-hollow, jonka naamio muistuttaa hyönteisien päätä.
Dondochakka Birstanne: Suuri, pilkullinen humanoidi-hollow, jolla on verkkosilmät.
Bawabawa: Etanan kaltainen hollow, jonka naamiossa on kaksi sarvea.
Shrieker: Lepakkoa ja sammakkoa muistuttava hollow. Pystyy muun muassa lentämään ja luomaan iilimadoista pommeja.
Acid Wire: Käärmeen kaltainen hollow. Alun perin Inouen isoveli. Nimi tulee sen kyvystä sylkeä happoa.
Hahmotyypit > Hollow't > Menos

Menos on voimakas hollow, joka on syntynyt monen tavallisen hollow'n yhteensulautumisesta. Tämän itsenäinen kokonaisuus voi olla kooltaan suunnaton. Soul Society on kehittänyt koulutetun iskuryhmän, joka on omistautunut käsittelemään menoksia. Menos-nimikkeen alla on kolme eri luokkaa: Gillian, Adjuchas ja Vasto Lorde.
Gillian: Menoksien heikoin luokka. Ne ovat suuria ja vahvoja, mutta eivät kestäviä tai älykkäitä. Gillian syntyy, kun monta hollow'ta yhdistyy, ja vaikka ne ovat paljon voimakkaampia kuin keskiverto hollow't, ovat ne silti paljon heikompia kuin shinigami-kapteenit. Soul Societyssä Gillianit tunnetaan nimellä Menos Grande, suuri menos.
Adjuchas: Fyysiseltä kooltaan pienempiä, mutta älykkäämpiä ja vahvempia kuin gillianit. On todennäköistä, että yksi adjuchas pärjäisi shinigami-luutnantille. Paljon harvinaisempia kuin gillianit.
Vasto Lorde: Vahvin menos-tyyppi. Tämä erityisen vähälukuisen ryhmän uskotaan esiintyvän ainoastaan erittäin syvällä Hueco Mundossa. Ne muistuttavat ihmistä enemmän kuin muut hollow't. Jokainen heistä on vahvempi kuin keskiverto kapteeni – kymmenennen divisioonan kapteeni Tōshirō Hitsugaya väittää, että kymmenen Vasto Lordea on tarpeeksi suuri ryhmä tuhoamaan koko Soul Societyn. Soul Societyllä ei ole varsinaista informaatiota Vasto Lordeista.